

ဓမ္မသစ် အခြေခံ အုတ်မြစ်များ – မော်ဂျူး (၃)
ရှင်မာကု ခရစ်ဝင်ကျမ်း
ဆွေးနွေးရန်မေးခွန်းများ
1. သင်အနေဖြင့် သင်ခန်းစာထဲမှ သင်ယူခဲ့ရသည့် အရေးအကြီးဆုံးအရာ သို့မဟုတ် သင်နားမလည်သောအရာသည် အဘယ်နည်း။
2. ရှင်မာကု ခရစ်ဝင်ကျမ်း၏ မူလ စာဖတ်ပရိသတ်မှာ မည်သူများနည်း။
3. မာကုခရစ်ဝင်အတွင်း သူ့တန်ခိုးကို ယေရှု မည်သို့ ထင်ရှားပြခဲ့ပါသနည်း။
4. သူ့ မေရှိယ အမှုတော်အတွင်း ယေရှု မည်သို့ ဆင်းရဲဒုက္ခခံယူခဲ့ပါသနည်း။
5. သူ့ ရှင်ပြန်ထမြောက်ခြင်းအားဖြင့် အောင်မြင်မှုကို ယေရှု မည်သို့ ရရှိခဲ့ပါသနည်း။
6. ဆင်းရဲဒုက္ခနှင့် ကျွမ်းဝင်သော အစေခံကျွန် မေရှိယ ဆိုင်ရာ ဓမ္မဟောင်း မျှော်လင့်ချက်များအား ယေရှု မည်သို့ ပြီးပြည့်စုံစေခဲ့ပါသနည်း။
7. ယနေ့ကာလလူတို့သည် ယေရှုအပေါ် မည်သို့ နားလည်လွဲနေကြပါသနည်း။ ရှင်မာကုခရစ်ဝင်ကျမ်း သည် ကိုယ်တော် အစစ်အမှန် မည်သူဖြစ်ကြောင်းကို မည်သို့ ကူညီရှင်းပြပါသနည်း။
8. သင့် ပစ္စုပ္ပန် အခြေအနေနှင့် အမှုတော်၌ အစေခံခေါင်းဆောင်မှုကို သင်မည်သို့ ပြသနိုင်ပါသနည်း။
9. ယေရှု၏ နောက်လိုက်တစ်ဦး ဖြစ်လျှင် ယခုပစ္စုပ္ပန်ဘဝ၌ ဆင်းရဲဒုက္ခနှင့် ခက်ခဲမှုများ ကြုံရလိမ့်မည်ကို သိသည့်အခါ သင် မည်သို့ ခံစားရပါသနည်း။
10. ဆင်းရဲခံရန်နှင့် အစေခံရန် ဘုရားပေး တန်ခိုးကို ကျွန်ုပ်တို့ မည်သို့ အသုံးချသင့်ပါသနည်း။
11. ဆင်းရဲဒုက္ခနှင့် ညှင်းဆဲခြင်းများ အတွင်း ယေရှု၏ အောင်ပွဲ၌ ကျွန်ုပ်တို့ မည်သို့ ဆက်လက် မျှော်လင့်ချက်ထား ရှိနိုင်ကြပါသနည်း။
12. နိုင်ငံတော်သည် ယာယီတခဏ ဖုံးကွယ်လျက် ရှိနေပြီး တဖြည်းဖြည်းချင်းသာ ကြီးပွားလျက်၊ ဆင်းရဲဒုက္ခကိုပင်ခံယူလျက် ရှိနေစဉ် ဤအချိန်ကာလမျိုး၌ ကျွန်ုပ်တို့ မည်သို့ အသက်ရှင်သင့်ပါသနည်း။

အဓိကအာဘော်များအပေါ်  ပြန်လည် သုံးသပ်မှု ဖော်ပြချက်များ- အောင်မြင်သော ရှင်ဘုရင်  ဒါဝိဒ်ထီးနန်း၏ ဘုန်းတော်ကို ပြန်တည်မြဲစေပြီး သူ့လူတို့ကို အုပ်စိုးမည့် ဣသရေလတို့၏ ဘုရင်၊ ဘုရားသခင့် သားတော် ဖြစ်ကြောင်း ယေရှု ပြောဆိုခဲ့သည်။ နိုင်ငံတော် တည်လုနီးပြီ ဖြစ်ကြောင်း၊ ၎င်း၏ ကောင်းချီးများကို နောင်တနှင့် ယုံကြည်သူတိုင်းသို့ ပေးကမ်းမည် ဖြစ်ကြောင်း သတင်းကောင်းကို သူ ကြေညာခဲ့သည်။ သဘာဝလောကကို ထိန်းချုပ်ခြင်း၊ နတ်ဆိုးများကို မောင်းထုတ်ခြင်း၊ ဖျားနာသူများကို အနာငြိမ်းစေခြင်း၊ သေသူတို့ကို ပြန်ရှင်စေခြင်း၊ အပြစ် ခွင့်လွှတ်ခြင်းကို ပေးသောအားဖြင့် သူ့အခွင့်အာဏာကို နာခံ၊ ဝန်ခံရန် တောင်းဆိုခြင်းများဖြင့် သူ့ တန်ခိုးနှင့် အခွင့်အာဏာကို ယေရှု ပြသခဲ့သည်။ ဒုတိယအကြိမ် သူပြန်မကြွလာမီတိုင်အောင် သူ့ရန်မာန်အပေါင်း လှုပ်ရှားထကြွနေဆဲ ဖြစ်သော်ငြား ၎င်းတို့ကို အောင်မြင်ခဲ့ပြီးလည်း ဖြစ်သည်။ ထို့ပြင် သူ့လူဖြစ်သော ကျွန်ုပ်တို့သည် စစ်ပွဲတွင် ပါဝင်နေရဆဲ ဖြစ်သည်။ သို့သော် ရှုံးနိမ့်ပြီးသော ရန်သူများနှင့် ကျွန်ုပ်တို့ တိုက်ခိုက်နေရခြင်း ဖြစ်သည်။ တနေ့တွင် ယေရှုသိမ်းပိုက်ပြီးသော အောင်ပွဲသည် ရှင်းလင်း ပေါ်လွင်လာမည်ဖြစ်ပြီး အကျိုးဆက်များကိုလည်း အပြည့်အဝ သဘောပေါက် နားလည်ကြမည် ဖြစ်သည်။
ကိစ္စရပ်လေ့လာမှု- မာကု ၄း၃၅-၄၁ ပါ ယေရှု မုန်တိုင်းငြိမ်းစေသည့်အခါ အိုင်တဖက်သို့ ယေရှုနှင့်အတူ သွားလာ လုပ်ဆောင်သည့် သာသနာမှာထက် ပိုမိုလုံခြုံသော နေရာမရှိပါ။ မုန်တိုင်းအလယ်ထက် အခြားပိုမိုလုံခြုံသောနေရာ မရှိပါ။ ဓမ္မဟောင်းတွင် ပင်လယ်တို့သည် ဘုရားသခင့်နိုင်ငံတော်ကို ဆန့်ကျင်သော ရန်သူတို့၏ ပြယုဂ် ဖြစ်သည်။ ထို့ကြောင့် ယေရှုက လေနှင့် ရေအပေါ် အခွင့်အာဏာကို သုံးသောအခါ သူ့ရန်သူများအပေါ် အခွင့်အာဏာကို သုံးစွဲခြင်း ဖြစ်သည်။ ဤသဘောအရ ပင်လယ်ကို ငြိမ်စေခြင်းသည် သူ့အသေခံခြင်းနှင့် ပြန်ရှင်ခြင်းတို့၏ အမြည်းအစမ်းဖြစ်သည်။ ထိုအရာများအားဖြင့် သေခြင်းကိုပင် သူအောင်မြင်ခဲ့သည်။ ဘုရားသခင့် နိုင်ငံတော်၌ အန္တရာယ်နှင့် လုံခြုံမှုတို့ အမြဲယှဉ်တွဲနေကြသည်။ စစ်ပွဲအလယ်တွင် ကျွန်ုပ်တို့ ရောက်နေကြသဖြင့် အန္တရာယ် ရှိနေသည်။ သို့သော် ရန်သူတို့ကို ယေရှုအောင်မြင်ပြီးနောက် ကျွန်ုပ်တို့နှင့် အတူ ရှိနေသဖြင့် လုံခြုံမှု ရှိနေသည်။
မေးခွန်းများ ပြန်လည်ဆင်ခြင်သုံးသပ်ခြင်း
1. ဘုရားသခင့် နိုင်ငံတော်အတွင်း အန္တရာယ်နှင့် လုံခြုံမှုသည် အမြဲယှဉ်တွဲနေကြောင်း ဖော်ပြချက်အပေါ် သင်မည်သို့ ထင်မြင်ယူဆပါသနည်း။
2. အန္တရာယ် ရှိနိုင်ခြေကို ရှောင်ရှားနိုင်ရန် နိုင်ငံတော်အတွင်း သင့်ဆုကျေးဇူးများကို မသုံးပဲထားဖို့ သင် သွေးဆောင်ခံရဖူးပါသလား။ ကြောက်ရွံ့ခြင်းကြောင့် အစေခံရန် ဆုကျေးဇူးများကို မသုံးဘဲထားပါသလား။ ရှင်းပြပါ။
3. ပိုမိုထိရောက်သော နိုင်ငံတော်ကိုယ်စားပြုသူ မဖြစ်အောင် ဆီးတားနေသော သင့်ကြောက်ရွံ့မှုများမှာ အဘယ်နည်း။
4. ဘုရားသခင့်နိုင်ငံတော် အတွင်း ပိုမိုထိရောက်သော အသင်းတော် မဖြစ်အောင် ဆီးတားနေသော ကြေက်ရွံ့မှုများမှာ အဘယ်နည်း။
5. ရှင်ဘုရင် ယေရှုကို ဝန်ခံခြင်းသည် သင့်အတွေ့အကြုံအရ ဘာကို ဆိုလိုပါသနည်း။
လုပ်ဆောင်ရန် လုပ်ငန်းများ
သင့်မှာ ငွေအလုံအလောက် မရှိသည့် အပေါ် ကြောက်ရွံ့ပြီး ဆယ်ဖို့တစ်ဖို့ထည့်ခြင်းမှ ရှောင်ကြဉ်ခြင်းမျိုး သင်မလုပ်မိဖို့ သေချာပါစေ။
ကဲ့ရဲ့ခံရခြင်း၊ နားလည်မှုလွဲမှားခြင်း၊ သို့မဟုတ် ငြင်းပယ်ခံရမည်ကို ကြောက်ရွံ့ခြင်းကြောင့် ဧဝံဂေလိသာသနာကို အစမပြုဘဲထားခြင်းမျိုး သင့်မှာ မရှိဖို့ သေချာပါစေ။
အချို့သော ဒုစရိုက်များအတွက် ဘုရားသခင့် ခွင့်လွှတ်ခြင်း ကို လက်ခံရန် သင့်မှာ ခက်ခဲနေသည့် အချိန်များ ရှိပါက ထိုအကြောင်းကို ရင့်ကျက်သည့် ခရစ်ယာန်တစ်ဦးဦးသို့ ပြောပြပါ။
သူတပါး သင့်ကို တမျိုးထင်မှာ ကြောက်ရွံ့သဖြင့် အိမ်သို့ ယုံကြည်သူအချင်းချင်း မိတ်သဟာယစားပွဲ ခေါ်ဖိတ်၍ ထိုသူတို့အဖို့ ကောင်းချီးဖြစ်ခြင်းမှ ရှောင်ရှားခြင်းမျိုး သင့်မှာ မရှိဖို့ သေချာပါစေ။
အန္တရာယ်ရှိသော အခြေအနေများအတွင်းသို့ မိိမကိုယ်ကို မဆင်မခြင်၊ ပစ်ပစ်ခါခါ မသွတ်သွင်းလိုက်မိပါစေနှင့်၊ သို့သော်ငြားလည်း သခင်ဘုရားကို အစေခံ၍ အန္တရာယ်ရှိလာလျှင် မကြောက်ရွံ့ပါနှင့်။
